Ανάπτυξη ιστορικής σκέψης και πολυπρισματικότητα στο μάθημα της Ιστορίας σε μαθητές/μαθήτριες πρωτοβάθμιας εκπαίδευσης με τη χρήση ιστορικών πηγών και την αξιοποίηση των Τ.Π.Ε.
Creators: name: Τρικκαλιώτη, Ειρήνη-Γεωργία Κωνσταντίνου
Publisher: name: Aristotle University of Thessaloniki
Year: 2022
Subjects: Διδασκαλία Ιστορίας
Ιστορική Σκέψη
Ιστορικές Πηγές
Πολυπρισματικότητα
Τ.Π.Ε.
Ψηφιακά Περιβάλλοντα Μάθησης
History Teaching
Historical Thinking
Historical Sources
Multiperspectivity
ICT
Digital Learning Environments

description: Οι πρόσφατες οικονομικές, κοινωνικές και τεχνολογικές εξελίξεις καθιστούν επιτακτική την αξιοποίηση των ψηφιακών μέσων στο σύνολο των μαθημάτων και ευρύτερα στη ζωή του σχολείου. Η νέα αυτή πραγματικότητα οφείλεται στις ραγδαίες αλλαγές των τελευταίων δεκαετιών σε όλους σχεδόν τους τομείς της καθημερινότητας. Σύγχρονες μελέτες έχουν αναδείξει τις ευκαιρίες που παρέχονται στην εκπαίδευση, μέσω της χρήσης τεχνολογιών πληροφορίας και επικοινωνίας (Τ.Π.Ε.), αλλά και τα πλεονεκτήματα που απολαμβάνουν οι μαθητές από τη χρήση τους. Η συγκεκριμένη εργασία εστιάζει στο μάθημα της Ιστορίας, επιχειρώντας να εξετάσει τις προοπτικές που ανοίγονται με τη χρήση των ψηφιακών τεχνολογιών προς τον πολυπρισματικό ιστορικό γραμματισμό των μαθητών και μαθητριών. Η έρευνα που πραγματοποιήθηκε είναι εμπειρική και απαρτίζεται από τον σχεδιασμό, την υλοποίηση και την αξιολόγηση εκπαιδευτικής παρέμβασης για το μάθημα της Ιστορίας στην Α/θμια εκπαίδευση, με τη χρήση ψηφιακών εργαλείων. Η διδακτική παρέμβαση υλοποιήθηκε σε δύο τμήματα ίδιας τάξης δημοτικού σχολείου. Και στα δύο τμήματα το μάθημα διεξήχθη στηριγμένο στην ίδια θεωρία της διδακτικής της Ιστορίας. Η μόνη διαφορά αφορά στα διδακτικά μέσα. Στο πρώτο τμήμα το μάθημα υλοποιήθηκε με συμβατικά μέσα διδασκαλίας, ενώ στο δεύτερο με τη χρήση ψηφιακών μέσων. Η συγκεκριμένη επιλογή έγινε ακριβώς για τη διερεύνηση του βαθμού συμβολής των Τ.Π.Ε. στην προαγωγή του πολυπρισματικού ιστορικού γραμματισμού. Ως στοιχεία για την αξιολόγηση της παρέμβασης αξιοποιήθηκαν δεδομένα που έχουν συγκεντρωθεί μέσω παρατήρησης, αλλά και μέσω συνεντεύξεων με τα παιδιά που συμμετείχαν στο πρόγραμμα. Η προσέγγιση της ανάλυσης των δεδομένων είναι ποιοτική, ωστόσο ορισμένα στοιχεία ποσοτικοποιήθηκαν.
description: Recent economic, social and technological developments make it imperative to use digital media in all teaching subjects and in school life more broadly. This new reality is due to the rapid changes of the last decades in almost all areas of everyday life. Contemporary studies have highlighted the opportunities offered to education through the use of information and communication technologies (ICT) and the benefits that students enjoy from their use. This paper focuses on the history classroom, attempting to examine the potential of the use of digital technologies towards students' multi-perspective historical literacy. The research conducted is empirical and consists of the design, implementation and evaluation of an educational intervention for the history lesson in the lower secondary school, using digital tools. The teaching intervention was implemented in two sections of the same primary school class. In both classes the lesson was conducted based on the same theory of history teaching. The only difference concerns the teaching tools. In the first section the lesson was implemented with conventional teaching media, while in the second section the lesson was implemented with the use of digital media. This particular choice was made precisely to investigate the extent of the contribution of ICTs in the promotion of multidisciplinary historical literacy. Data collected through observation and interviews with the children who participated in the programme were used as evidence for the evaluation of the intervention. The approach to data analysis is qualitative, however some data were quantified.